‘AGE’ฟลุก ท่วมอยุธยยอดขายพุ่ง
บิ๊ก AGE ได้ผลดีออร์เดอร์ทะลัก หลังรายอื่นส่งสินค้าไม่ได้
13 ต.ค. 2554

บิ๊ก AGE ได้ผลดีออร์เดอร์ทะลัก หลังรายอื่นส่งสินค้าไม่ได้ 
นายพนม ควรสถาพร กรรมการผู้จัดการ บริษัท เอเชีย กรีน เอนเนอจี (AGE) เปิดเผยว่า บริษัทไม่ได้รับผลกระทบจากน้ำท่วมที่พระนครศรีอยุธยามากนัก เนื่องจากคลังสินค้าได้ทำคันกั้นน้ำไว้ แต่สภาพน้ำท่วมหนักทำให้ถ่านหินที่คลังพระนครศรีอยุธยาขนส่งไม่ได้ 
ขณะเดียวกัน เอเชีย กรีนฯ มีคลังสินค้าอีก 2 แห่ง ที่ จ.เพชรบุรี และชลบุรี ซึ่งมีสินค้าเพียงพอต่อความต้องการลูกค้า
นอกจากนี้ คาดว่าไตรมาส 4 ยอดขายและรายได้เพิ่มขึ้นมากสูงกว่าไตรมาส 3 ซึ่งเป็นผลจากน้ำท่วมพระนครศรีอยุธยา ซึ่งส่วนใหญ่ 99% ของผู้ประกอบการมีคลังสินค้าอยู่ที่พระนครศรีอยุธยา ส่งสินค้าออกไม่ได้ ลูกค้าจึงเข้ามาสั่งถ่านหิน AGE
“คลังถ่านหินที่อยุธยาได้รับผลกระทบบ้าง แต่เรายังมีที่ จ.เพชรบุรี และชลบุรี ซึ่งน้ำท่วมอยุธยาครั้งนี้ ทำให้ผู้ประกอบการหลายรายไม่สามารถส่งสินค้าได้ แต่คนใช้ถ่านหินมีทั่วประเทศต้องใช้ทุกวัน ออร์เดอร์ในประเทศขึ้นมา 2-3 เท่า มั่นใจยอดขายปีนี้จะมากกว่า 5,000 ล้านบาท” นายพนม กล่าว 
สำหรับการซื้อเหมืองถ่านหินอินโดนีเซียยังอยู่ในขั้นตอนการเจรจา ซึ่งต้องใช้เวลาและพิจารณาอย่างรอบคอบ